Invitasjon til markedsdialog

# Innovativ anskaffelse av nytt system for kjernebankfunksjon

## Praktisk informasjon om markedsdialogen

Formålet med markedsdialogen er å skaffe innsikt som gjør det mulig å velge riktig anskaffelsesstrategi, avstemme våre behov, forstå hvilke av våre behov evt. faller utenfor standardfunksjonalitet, samt få innspill på løsningsrom for dette. 1:1-dialog med leverandører vil i første omgang gjennomføres skriftlig. Dialogen blir fulgt opp med fysiske møter med utvalgte leverandører dersom vi trenger ytterligere informasjon for å få en helhetlig oversikt over hva leverandørmarkedet kan tilby, eller det er utfordringer som kan påvirke den videre prosessen. Leverandører som ikke deltar i markedsdialogen, eller som ikke blir invitert til fysiske møter, vil fortsatt ha mulighet til å delta i anskaffelsen på samme vilkår som andre tilbydere, uten at deltakelse i markedsdialogen har noen innvirkning på konkurransen.

Dialogen i forkant av en offentlig anskaffelse er regulert i forskrift om offentlige anskaffelser § 12-1 og 12-2. Det er en forutsetning at alle leverandører som deltar i markedsdialogen får tilgang til lik informasjon. For å ivareta dette, vil Husbanken ikke dele ytterligere informasjon om anskaffelsen enn det som kommer frem i denne invitasjonen i forkant av dialogmøtet.

## Om Husbanken

Husbanken ønsker å kunngjøre en kommende innovativ anskaffelse av kjernesystem for lån og tilskuddsforvaltning.

Husbankens samfunnsoppdrag er å forebygge at folk blir vanskeligstilte på boligmarkedet, bidra til at flere kan skaffe og beholde en egnet bolig, og støtte kommunene i deres boligpolitiske arbeid. Husbanken forvalter økonomiske virkemidler som bostøtte, tilskudd og lån. I tillegg støtter vi opp om frivillig sektor, byggsektoren og andre gjennom å utvikle kunnskap og kompetanse. 31. desember 2024 utgjorde forvaltningen av lån og tilskudd til sammen 226 milliarder kroner.

Husbanken har med sin satsing på digital utvikling av tjenester over en tid, opparbeidet og utviklet et IT-miljø med høy kompetanse og fokus på oppdatert teknologi og metodikk. Vi forvalter i dag en egenutviklet kjernebankløsning, med omkringliggende systemlandskap, og har inngående kompetanse om domenet og våre særegne behov. Det er viktig at et fremtidig kjernebanksystem kan integreres med eksisterende

systemportefølje på data og brukerflater, der Husbanken selv forvalter systemløsninger.

Ny kjernebankløsning skal bidra til effektiv og sikker saksbehandling, høy grad av selvbetjening, og god vurderings- og rådgivingsstøtte for Husbankens egne ansatte.
Dagens situasjon for saksbehandlerne er preget av veksling mellom flere systemer, og mange manuelle operasjoner. Arbeidsoppgavene er mange, og forvaltet med begrenset kapasitet. Innovativ anskaffelse av nytt system for kjernebank treffer spesielt våre medarbeidere som arbeider med utbetaling og forvaltning av lån og tilskudd.

## Formålet med anskaffelsen

Husbanken er i gang med et utviklingsløp for å erstatte dagens systemstøtte, knyttet til forvaltning av virkemidlene. I dette ligger i hovedsak saksbehandling knyttet til kundeadministrasjon, transaksjonsbehandling, låneadministrasjon og tilskuddsadministrasjon. Husbanken som finansieringsorgan har i form av sitt samfunnsoppdrag, behov for funksjonalitet som strekker seg utover en standardisert kjernebankløsning. Det er også behov for å knytte seg til digitale tjenestekjeder i det offentlige, som er relevante for tjenestetilbudet og Husbankens funksjon. For forvaltningsområdet ønsker man å drøfte innovasjonsrommet knyttet til utvikling av verdiforslaget til kjernebankløsninger de siste årene.

Husbanken ønsker å etablere en moderne og fleksibel løsning som sikrer en trygg og stabil forvaltning av bankens lån- og tilskuddsportefølje. Målet er å skape et system som ikke bare møter dagens behov, men som også er rustet for fremtidige krav til effektiv drift, sikkerhet og tilpasningsdyktighet.

Vi ønsker gjennom dialogen at markedet oppnår en god forståelse for viktige særtrekk med vår drift. Videre ønsker vi å sammen med leverandørmarkedet å utvikle perspektiv på nytt løsningsrom, med mer standardisert systemstøtte. Dialogen skal også oss gi en god innsikt i markedets utvikling fra programvareleverandør – til leverandør av tjenestebaserte leveranser og operasjoner for dedikerte og skybaserte installasjoner.

## Veien videre

Kjernebankløsningen er av kritisk betydning for Husbankens drift, og vi ønsker å drøfte spørsmålstillinger av praktisk og strategisk karakter med markedet. Det planlegges gjennomført ulike dialogaktiviteter gjennom våren og forsommeren 2025, forut for annonsering av selve anskaffelseskonkurransen. Hensikten med dialogen er å sørge for

et godt anskaffelsesgrunnlag, som er vel avstemt med muligheter i markedet. Vi ønsker med det å sørge for en god prosess som resulterer i høy måloppnåelse.

Aktører som er interessert i å delta på digitalt dialogmøte bes om å bruke påmeldingslenken: [påmeldingslenke](https://events.provisoevent.no/nho/events/dialogkonferanse-nytt-system-for-kjernbankfunksjon/register)

Frist for påmelding er satt til den 12.mai kl. 1200 til. Vi vil deretter fortløpende komme med informasjon om de ulike aktivitetene med tidspunkt og frister. Under dialogmøtet vi benytte Mentimeter for å få fortløpende innspill fra deltagerne.

Agenda for digitalt dialogmøte 15. mai 2025 kl. 14:00-15:30

* Velkommen
* Presentasjon av Husbanken
* Presentasjon av LUP
* Presentasjon av kommende oppdrag
* Presentasjon av overordnet tidsplan og aktiviteter vi ser for oss frem til lansering av konkurranse
* Innspill fra deltagerne spørsmål
* Invitasjon til 1:1 dialog, og orientering om spørreskjema for 1:1 dialogen

